VIII 
agnoscam.  Avocatus autem anno 1810 in cathe- 
dram historiae naturalis universitatis francofurten- 
sis, annoque sequente, cum universitate ipsa, Vra- 
üslaviam petens, negotia plane alius generis me 
cogebant, opusculum inchoatum per annos plures 
relinquere. Nunquam autem me poenituit, mono- 
graphiam Ichneumonum tunc temporis nondum 
perfecisse et edidisse; in Silesia enim collectanea 
lam multa et nova mecum communicabantur, ut 
quae conscripseram saltem duplo augerentur et 
denuo ea componere me oporteret. Omnia me, 
pro meis viribus, fecisse credo, ut materiam om- 
nibus partibus conficerem, ut genera et familias, 
seu subgenera, notis stabilibus, nec vacillantibus, 
oculoque facile se praebentibus, definirem et legi- 
bus naturae congruentia exhiberem, ut species 
accuratissime describerem et omnia, quae de vitae 
ratione earum, e mea vel ex aliorum observatorum 
experientia, mihi innotuerant, adderem, denique 
ut synonymiam, ubique e collatione religiosissime 
a me ipso instituta, nulloque allegato e sola alio- 
rum scriptorum auctoritate recepto, quam plenis- 
sime adjungerem. — Simul vero experientia me 
docuit, naturam infinitae profunditatis et, ratione 
legum, quas sequitur, nobis saepe inexplicabilem 
el obscuram esse. Genera et familiae, specierum. 
numero insignia et ampla, saepius vix limitibus 
